Ғиниәтулла Сафиулла улы. Әлбиттә. Араларында иҫ киткес әйберҙәр ҙә осрап ҡуя. Бына юлыңғай ғына осратҡан бер факт тураһында әйтеп китәйем. Темама туранан-тура ҡағылмаһа ла, ҡулға эләккәндәрен иғтибарһыҙ үткәрмәй инем. Башҡорт ихтилалдарын баҫтырған ваҡытта халыҡты ҡорал менән генә түгел, бөгөнгөсә әйтһәк, биологик ҡорал менән дә ҡырғандарын үҙ күҙем менән уҡығас, күҙҙән йәш килеп сыҡты. Карателдәр үҙҙәре менән сифилистән ыҙа сиккән һалдаттарҙы йөрөткәндәр. Шуларҙан беҙҙең ҡатын-ҡыҙҙарҙы көсләткәндәр, ә башҡорттар ул ваҡытта ундай алама ауырыуҙарҙы дауалауҙы ҡайҙан белһен?